DW Market : TPIPL Call บวกพุ่ง 73% ตามหุ้นอ้างอิงที่บวกสวนตลาดวานนี้
ดัชนีหุ้นไทยเคลื่อนไหวผัวผวนในวันอังคาร หลังจากปรับตัวลงแรงในช่วงเช้าแต่สามารถรีบาวน์กลับมาได้ในช่วงบ่าย โดย SET Index ปรับตัวลงไปแถว 1,500 จุด ก่อนจะลดช่วงบวกมาปิดลบเพียง -0.37%
25 มี.ค. 2558

บล.แมคควอรี ผู้ออก DW28 เปิดเผยถึงตลาด DW ว่า ดัชนีหุ้นไทยเคลื่อนไหวผัวผวนในวันอังคาร หลังจากปรับตัวลงแรงในช่วงเช้าแต่สามารถรีบาวน์กลับมาได้ในช่วงบ่าย โดย SET Index ปรับตัวลงไปแถว 1,500 จุด ก่อนจะลดช่วงบวกมาปิดลบเพียง -0.37%
ขณะที่สัญญาซื้อขายล่วงหน้า S50H15 รีบาวน์ขึ้นมาปิดเกือบคงที่ ที่ -0.10 จุด หรือ -0.01% ซึ่งการเคลื่อนไหวดังกล่าวส่งผลให้นักลงทุนเทรด Put DW บนดัชนีหลักทรัพย์อ้างอิงในช่วงเช้า และกลับมาลงทุนใน Call DW บนดัชนีหลักทรัพย์อ้างอิงในช่วงบ่าย โดยสำหรับ DW28 ที่ได้รับความสนใจจากนักลงทุนได้แก่ S5028P1506B และ S5028C1506A ส่วนการซื้อขาย DW บนหุ้นรายตัวนักลงทุนยังคงให้ความสนใจกับ DW บนหุ้น ITD และ TPIPL หลังจากหุ้นอ้างอิงปรับตัวขึ้นสวนตลาดได้วานนี้ โดยสำหรับ DW28 ที่ได้รับความสนใจได้แก่ ITD28C1506A TPIP28C1509A และ TPIP28C1506A 
โดย Call DW บนหุ้น TPIPL ปรับตัวขึ้นโดดเด่น ตัวอย่าง DW28 เช่น TPIP28C1509A +73.3%  TPIP28C1509B +69.2% และ TPIP28C1506A +66.7% เทียบกับหุ้นอ้างอิงที่ปรับตัวขึ้น +14.9% นอกจากนี้ ยังมี DW บนหุ้นไอซีที ที่ได้รับความสนใจจากนักลงทุนด้วย ตัวอย่างเช่น TRUE28C1508A และ JAS28C1508A ซึ่งปรับตัวรีบาวน์ขึ้นจากระดับต่ำสุดในวันได้ โดยเฉพาะ JAS28C1508A ซึ่งปรับตัวขึ้น +21.1% เทียบกับหุ้นอ้างอิงที่ปรับตัวขึ้น +5.2% ทั้งนี้ Call DW ในหุ้นพลังงานและปิโตรเคมีก็ปรับตัวขึ้นตามหุ้นอ้างอิงด้วย ส่วนกลุ่มที่ปรับตัวลงได้แก่ Call DW ในหุ้นเดินเรือ รับเหมาก่อสร้าง เช่น TTA28C1508B  STEC28C1508A และ Put DW บนหุ้นที่ปรับตัวขึ้นแรงสวนตลาด เช่น JAS28P1508A ซึ่งปรับตัวลง -12.1% เป็นต้น
ส่วนแรงซื้อขายสุทธิใน DW28 วานนี้ นักลงทุนขายทำกำไร DW ที่ปรับตัวขึ้นแรงอย่าง TPIP28C1509A และ TPIP28C1506A รวมทั้ง Call DW บนหุ้น ITD ด้วย โดยมีแรงขายใน Call DW บนหุ้น TPIPL รวมกว่า 42.9 ล้านหน่วย และ Call DW บนหุ้น ITD รวม 7.1 ล้านหน่วย ขณะที่กลุ่มที่มีแรงซื้อสุทธิได้แก่ DW กลุ่มไอซีที เช่น TRUE28C1508A 6.2 ล้านหน่วย SAMA28C1510A 5.0 ล้านหน่วย และ JAS28C1508A 3.0 ล้านหน่วย ตามลำดับ
 
ภาพรวมการซื้อขายใบสำคัญแสดงสิทธิอนุพันธ์ (DW)
มูลค่าการซื้อขายหลักทรัพย์ทั้งหมด (Total Market Turnover) 46,645.35  ล้านบาท
มูลค่าการซื้อขายใบสำคัญแสดงสิทธิอนุพันธ์(Total DW Turnover)  1,676.64 ล้านบาท
คิดเป็น 3.6%